CELEX: 31983R3600
Language: el
Date: 1983-12-20 00:00:00
Title: Κανονισμός (ΕΟΚ) αριθ. 3600/83 της Επιτροπής της 20ής Δεκεμβρίου 1983 περί παύσεως της αλιείας της ρέγγας από πλοία με σημαία του Βασιλείου της Δανίας

Avis juridique important

|

31983R3600

Κανονισμός (ΕΟΚ) αριθ. 3600/83 της Επιτροπής της 20ής Δεκεμβρίου 1983 περί παύσεως της αλιείας της ρέγγας από πλοία με σημαία του Βασιλείου της Δανίας  

Επίσημη Εφημερίδα αριθ. L 357 της 21/12/1983 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 3600/83 ΤΗΣ ΕΠΙΤΡΟΠΗΣ  της 20ής Δεκεμβρίου 1983  περί παύσεως της αλιείας της ρέγγας από πλοία με σημαία του Βασιλείου της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983 σχετικά με τις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των κρατών μελών, ο οποίος έχει εκδοθεί προσωρινά, εν όψει του καθορισμού των TAC και των ποσοστώσεων για το έτος 1983 (3), όπως τροποποιήθηκε από τον κανονισμό (ΕΟΚ) αριθ. 3220/83 (4), προβλέπει ποσοστώσεις ρέγγας στη Βόρεια Θάλασσα για το 1983·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που έστειλε το Βασίλειο της Δανίας στην Επιτροπή, τα αλιεύματα ρέγγας στα ύδατα της διαιρέσεως CIEM IV β από πλοία με σημαία του Βασιλείου της Δανίας είχαν φθάσει, στις 9 Δεκεμβρίου 1983, τις ποσοστώσεις που είχαν διατεθεί για το 1983, συμπεριλαμβανομένης και της ποσότητας ρέγγας που είχε μεταβιβασθεί στο Βασίλειο της Δανίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων ρέγγας στα ύδατα της διαιρέσεως CIEM IV β από πλοία με σημαία του Βασιλείου της Δανίας ή νηολογημένα στο Βασίλειο της Δανίας εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στο Βασίλειο της Δανίας για το 1983.  Απαγορεύεται η αλιεία της ρέγγας στα ύδατα της διαιρέσεως CIEM IV β, καθώς επίσης και η μεταφόρτωση από πλοίο σε πλοίο και η εκφόρτωση της ρέγγας που έχει αλιευθεί στη διαίρεση αυτή από πλοία με σημαία του Βασιλείου της Δανίας ή νηολογημένα στο Βασίλειο της Δανίας από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 25 της 27. 1. 1983, σ. 32.  (4) ΕΕ αριθ. L 318 της 16. 11. 1983, σ. 20.